
KRETINGOS RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL KRETINGOS RAJONO SAVIVALDYBĖS NEFORMALIOJO VAIKŲ ŠVIETIMO PROGRAMŲ ATITIKTIES VERTINIMO KOMISIJOS SUDARYMO

2022 m. birželio 7 d. Nr. A1-602
Kretinga

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 3 punktais, Neformaliojo vaikų švietimo programų finansavimo ir administravimo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl neformaliojo vaikų švietimo programų finansavimo ir administravimo tvarkos aprašo patvirtinimo“, 3.3 papunkčiu:
1. Sudarau Kretingos rajono savivaldybės neformaliojo vaikų švietimo programų atitikties vertinimo komisiją (toliau – Komisija):
1.1. Asta Burbienė, Kretingos rajono savivaldybės administracijos Švietimo skyriaus vedėja, pirmininkė;
1.2. Dalia Činkienė, Kretingos rajono savivaldybės administracijos Kultūros ir sporto skyriaus vedėja, narė;
1.3. Rima Ramoškienė, Kretingos rajono savivaldybės administracijos Švietimo skyriaus vyr. specialistė; narė.
2. K v i e č i u Komisijos darbe narių teisėmis dalyvauti:
2.1. Ingridą Grinevičienę, Kretingos sporto mokyklos direktoriaus pavaduotoją ugdymui;
2.2. Eriką Kazlauskienę, Kretingos rajono savivaldybės M. Valančiaus viešosios bibliotekos direktoriaus pavaduotoją;
2.3. Viliją Kontrimę, Kretingos rajono švietimo centro direktoriaus pavaduotoją neformaliajam švietimui;
2.4. Vaidotą Vaišienę, Kretingos rajono švietimo centro pedagoginės psichologinės pagalbos skyriaus vedėją.
3. P r i p a ž į s t u netekusiu galios Kretingos rajono savivaldybės administracijos direktoriaus 2019 m. sausio 31 d. įsakymą Nr. A1-72 „Dėl Kretingos rajono savivaldybės neformaliojo vaikų švietimo programų atitikties reikalavimams vertinimo komisijos sudarymo“.
4. Teisės aktą skelbti savivaldybės interneto svetainėje.

